Ego Marcellus, archipresbiter Vergiacensis, notum facio universis presentibus et futuris quod querela que vertebatur inter moniales de Loco Dei ex una parte, et dominum Bertholomeum de Nuiz ex altera, concordata et pacificata est in hunc modum. Quod dictus B[ertholomeus] dedit et concessit predictis monialibus, de consensu et laude filiorum suorum et filiarum suarum, scilicet Herveri, Hugonis et Petri, Biatriz et Girtru[dis], quatuor sextaria bladi in decima de Nuiz annuatim persolvenda, quorum medietas est conselli et medietas alia tremisagii. Et si per solutio dicti bladi, quod absit, per aliquos insurgentes contradicatur vel turbetur, Herverius supradicti B[ertholomei] filius super se et super res suas mobiles et inmobiles dictum bladum jam dictis monialibus tenetur persolvere annuatim. Et ut istud certum sit et ratum, ad preces utriusque partis ego jam nominatus M[arcellus] archipresbiter Vergiacensis, sigillum meum presentibus litteris apposui. Actum est hoc anno Domini Mo CCo XXo Vo.